REPUBLIKA HRVATSKA

PRIMORSKO-GORANSKA ŽUPANIJA

OPĆINA PUNAT

**ZAKLJUČAK  
o usvajanju Izvješća o izvršenju Programa građenja**

**komunalne infrastrukture na području Općine Punat u 2020. godini**

Sadržaj:

1. Pravni temelj za donošenje akta i obrazloženje;
2. Prijedlog zaključka o usvajanju Izvješća o izvršenju Programa građenja komunalne infrastrukture na području Općine Punat u 2020. godini;
3. Izvješće o izvršenju Programa građenja komunalne infrastrukture na području Općine Punat u 2020. godini

Predlagatelj:

općinski načelnik

Punat, ožujak 2021. godine

PRAVNI TEMELJ ZA DONOŠENJE AKTA

Članak 71. Zakona o komunalnom gospodarstvu („Narodne novine“, broj 68/18, 110/18 i 32/20) i članak 31. Statuta Općine Punat („Službene novine Primorsko-goranske županije“ broj 8/18, 10/19, 3/20 i 3/21).

OBRAZLOŽENJE

Općinsko vijeće Općine Punat na 25. sjednici održanoj 20. prosinca 2019. godine donijelo je Program građenja komunalne infrastrukture na području Općine Punat u 2020. godini („Službene novine Primorsko-goranske županije“ broj 34/19). Na 26. sjednici održanoj 11. veljače 2020. godine donesena je I. izmjena i dopuna Programa građenja komunalne infrastrukture na području Općine Punat u 2020. godini („Službene novine Primorsko-goranske županije“ broj 3/20). II. izmjene i dopune Programa građenja komunalne infrastrukture na području Općini Punat u 2020. godini donesene su na 29. sjednici održanoj 16. lipnja 2020. godine („Službene novine Primorsko-goranske županije“ broj 21/20). III. izmjene i dopune Programa građenja komunalne infrastrukture na području Općine Punat u 2020. godini donesene su na 34. sjednici održanoj 15. prosinca 2020. godine („Službene novine Primorsko-goranske županije“ broj 41/20).

Člankom 71. Zakona o komunalnom gospodarstvu propisana je obveza izvršnog tijela jedinice lokalne samouprave da predstavničkom tijelu podnese izvješće o izvršenju Programa za prethodnu kalendarsku godinu istodobno s izvješćem o izvršenju proračuna.

Uz prijedlog ovog zaključka prilaže se izvješće o izvršenju Programa građenja komunalne infrastrukture na području Općine Punat u 2020. godini. Prilikom donošenja Programa, kao i njegovih izmjena i dopuna, obrazložene su sve aktivnosti iz Programa.

Slijedom navedenog, daje se obrazloženje pojedinih aktivnosti navedenih u tabličnom prikazu izvršenja Programa i to:

1. Građevine komunalne infrastrukture koje će se graditi radi uređenja neuređenih dijelova građevinskog područja

U predmetnoj točki ukupno je planiran iznos od 761.810,18 kn, a realiziran je iznos od 754.556,24 kn te se radi o smanjenju od 7.253,94 kn. Smanjenje se odnosi:

*1.1.a. Izgradnja nerazvrstane ceste SU15*

- imovinsko pravne radnje te građenje te je od ukupno planiranih 105.615,00, realiziran iznos od 99.703,46 kn (smanjenje iznosa od 5.911,54 kn) dok je za projektnu dokumentaciju realiziran iznos koji je i planiran.

*1.1.d. Izgradnja nerazvrstane ceste OU45*

- imovinsko pravne radnje te je od ukupno planiranih 85.000,00 kn, realiziran iznod od 83.657,60 kn (smanjenje iznosa od 1.342,40 kn).

2. Građevine komunalne infrastrukture koje će se graditi u uređenim dijelovima građevinskog područja

U predmetnoj točki ukupno je planiran iznos od 5.591.272,82 kn, a realiziran je iznos od 4.897.718,71 kn te se radi o smanjenju iznosa od 693.554,11 kn. Smanjenje se odnosi:

*2.1. Nerazvrtsane ceste*

*2.1.a. Elaborati urisa izvedenog stanja nerazvrstanih cesta*

- projektnu dokumentaciju te je od ukupno planiranih 25.000,00, realiziran iznos od 18.125,00 kn (smanjenje iznosa od 6.875,00 kn) budući da svi planirani elaborati nisu izrađeni u 2020. godini.

*2.1.d. Izgradnja nerazvrstane ceste KPP18*

- imovinsko pravne radnje i projektnu dokumentaciju te je od ukupno planiranih 60.000,00 kn, realiziran iznos od 28.907,50 kn (smanjenje iznosa od 31.092,50 kn) budući da postupak izvlaštenja nije proveden u 2020. godine nego se prebacio za 2021. godinu.

*2.1.f. Gradnja ostalih nerazvrstanih cesta*

- imovinsko pravne radnje, projektnu dokumentaciju i građenje te je od ukupno planiranih 40.000,00 kn, realiziran iznos od 1.203,09 kn (smanjenje iznosa od 38.796,01 kn) budući da nije bilo potrebe za rješavanjem imovinsko pravnih radnji, izradom projektno tehničke dokumentacije i izgradnjom cesta mimo onih koje su bile predviđene Programom gradnje.

*2.1.g. Izgradnja nerazvrstane ceste- obalne šetnice*

- imovinsko pravne radnje te je od ukupno planiranih 263.378,40 kn, realiziran iznos od 30.600,00 kn (smanjenje iznosa od 232.778,40 kn) budući da je na parcelacijski elaborat uložena žalbe te se nije moglo pristupiti daljnjem rješavanju imovinskopravnih radnji.

*2.1.h. Izgradnja nerazvrstane ceste SU6*

- imovinsko pravne radnje, projektnu dokumentaciju i građenje te je od ukupno planiranih 713.147,91 kn, realiziran iznos od 633.137,11 kn (smanjenje iznosa od 80.010,80 kn) sukladno stvarno izvršenim aktivnostima. Nadzor je realiziran u iznosu koji je i planiran.

*2.1.i. Uređenje prometnice i pješačke zone ispred hotela „Park“*

- građenje te je od ukupno planiranih 200.000,00 kn, realiziran iznos od 25.087,50 kn (smanjenje iznosa od 174.912,50 kn) budući da se radovi nisu u cijelosti izveli u 2020. godini kako je planirano.

*2.2. Javne površine na kojima nije dopušten promet motornih vozila*

*2.2.b. Ostala gradnja*

- projektnu dokumentaciju i građenje te je od ukupno planiranih 47.000,00 kn, realiziran iznos od 34.925,00 kn (smanjenje iznosa od 12.075,00 kn) budući da nije bilo potrebe za izradom projektno tehničke dokumentacije i izvođenja radova mimo onih koje su bili predviđeni Programom gradnje.

2.6. Građevine i uređajji javne namjene

2.6.b. Prometna urbana oprema

- gradnju- opremu te je od ukupno planiranih 35.000,00 kn, realiziran iznos od 34.902,50 kn (smanjenje iznosa od 97,50 kn) sukladno stvarno izvršenim aktivnostima.

*2.7. Javna rasvjeta*

*2.7.b. Izgradnja javne rasvjete na SU6*

- gradnju- oprema te je od ukupno planiranih 108.867,13 kn, realiziran iznos od 3.000,00 kn za nadzor (smanjenje iznosa od 105.867,13 kn) budući da se radovi nisu u cijelosti izveli u 2020. godini kako je planirano.

*2.7.c. Ostala ulaganja u javnu rasvjetu- Punat*

- gradnju- oprema te je od ukupno planiranih 20.000,00 kn, realiziran iznos od 10.981,25 kn (smanjenje iznosa od 9.018,75 kn) budući da nije bilo potrebe za izvođenje radova mimo onih koje su bili predviđeni Programom gradnje.

*2.10. Građevine oborinske odvodnje*

*2.10.d. Izgradnja oborinske odvodnje u ulici Put sv. Trojice*

- gradnju te je od ukupno planiranih 135.000,00 kn, realiziran iznos od 132.970,38 kn i to dio za gradnju i nadzor u cijelosti (smanjenje iznosa od 2.029,62 kn) budući da se radovi nisu u cijelosti izveli u 2020. godini kako je planirano.

3. Građevine komunalne infrastrukture koje će se graditi izvan građevinskog područja

U predmetnoj točki ukupno je planiran iznos od 35.000,00 kn, a realiziran je iznos od 33.237,50 kn te se radi o smanjenju od 1.762,50 kn. Smanjenje se odnosi:

*3.1. Nerazvrstane ceste*

*3.1.a. Dodatna ulaganja u obnovu zapuštenih nerazvrstanih cesta- poljski putevi*

- gradnje te je od ukupno planiranih 35.000,00 kn, realiziran iznos od 33.237,50 kn (smanjenje iznosa od 1.762,50 kn) sukladno stvarno izvršenim aktivnostima.

Iz Izvješća o izvršenju Programa građenja komunalne infrastrukture na području Općine Punat u 2020. godini vidljivo je da ukupna sredstva koja su se utrošila za izvršenje Programa za 2020. godinu iznose 5.747.254,34 kuna što je 89,11 % planiranih sredstava.

Slijedom navedenog, predlaže se Općinskom vijeću usvajanje izvješća o izvršenju Programa građenja komunalne infrastrukture na području Općine Punat u 2020. godini.

**-Prijedlog-**

Na temelju članka 31. Statuta Općine Punat („Službene novine Primorsko-goranske županije“ broj 8/18, 10/19, 3/20 i 3/21), a u vezi s člankom 71. Zakona o komunalnom gospodarstvu („Narodne novine“, broj 68/18, 110/18 i 32/20) Općinsko vijeće Općine Punat na 37. sjednici održanoj 30. ožujka 2021. godine donosi

**Z A K L J U Č A K**

**o usvajanju Izvješća o izvršenju Programa građenja**

**komunalne infrastrukture na području Općine Punat u 2020. godini**

**Članak 1.**

Usvaja se Izvješće o izvršenju Programa građenja komunalne infrastrukture na području Općine Punat u 2020. godini.

**Članak 2.**

Izvješće o izvršenju Programa građenja komunalne infrastrukture na području Općine Punat u 2020. godini nalazi se u prilogu ovog Zaključka i čini njegov sastavni dio.

**Članak 3.**

Ovaj Zaključak stupa na snagu danom donošenja, a objavit će se u „Službenim novinama Primorsko – goranske županije“.

OPĆINSKO VIJEĆE

OPĆINE PUNAT

PREDSJEDNIK

Goran Gržančić, dr.med., v.r.